Sluitingsdatum Elisabeth Eybers-beurs
Ziervogelstraat 574, Arcadia, Pretoria
Tel.: (012) 328-5082
Faks: (012) 328-5091
ELISABETH EYBERS-BEURS 2005
Die beurs word volgende jaar toegeken aan gevestigde akademici uit Nederland of België wat in Suid-Afrika wil studeer.
Aansoeke vir die beurs vir 2005 word tot 28 Februarie 2005 ingewag. Die beurs is beskikbaar vir dosente of navorsers in die vakgebiede Afrikaans en Nederlands vir 'n studietydperk in Suid-Afrika. Daar is nie 'n formele aansoekvorm nie, maar aansoekers moet 'n cur. vit. en 'n volledige studieplan voorlê.
Die waarde van die beurs vir 2005 sal R42 500 bedra.
'n Skriftelike verslag moet binne drie maande na afloop van die besoek aan die Suid-Afrikaanse Akademie en die Albert Wessels Trust voorgelê word. Die studie moet verkieslik voor die einde van 2006 afgehandel wees. Persone wat in die beurs belangstel, kan hulle aansoeke na die adres hierbo stuur.
Die sluitingsdatum vir aansoeke is 28 Februarie 2005.
PROF. L.R. McFARLANE
Die oogmerke van die Akademie as multidissiplinêre organisasie is die bevordering van die wetenskap, die tegnologie en die kunste, asook die bevordering van die gebruik en gehalte van Afrikaans.